ఆర్‌ఎస్‌బీ కృషిని గౌరవిస్తా.. అందుకే వచ్చా..
- చర్చల ద్వారా సారుప్యత సాధ్యమే
- విద్యారంగంలో ప్రభుత్వ భూమిక పెరగాలి
- విప్రో గ్రూపు సంస్థల ఛైర్మన్‌ ఆజీమ్‌ ప్రేమ్‌జీ
             న్యూఢిల్లీ: రాష్ట్రీయ స్వయమ్‌ సేవక్‌ సంఫ్‌ు (ఆర్‌ఎస్‌ఎస్‌) అనుబంధ సంస్థ ఏర్పాటు చేసిన సమావేశానికి తాను హాజరవడాన్ని విప్రో గ్రూపు సంస్థల అధినేత అజీమ్‌ ప్రేమ్‌జీ సమర్థించుకున్నారు. ఢల్లీీ సమీపంలో ఆర్‌ఎస్‌ఎస్‌ అనుబంధ సంస్థ 'రాష్ట్రీయ సేవా భారతి' (ఆర్‌ఎస్‌బి) ఏర్పాటు చేసిన సమావేశంలో హాజరైనంత మాత్రాన ఆర్‌ఎస్‌ఎస్‌ ఆలోచనతీరును తాను ఆమోదిస్తున్నట్లు కాదు అన్నారు. ఆర్‌ఎస్‌ఎస్‌ అగ్రనేత మోహన్‌ భగవత్‌ పాల్గొన్న వేదికపై ప్రేమ్‌జీ మాట్లాడుతూ తాను ఈ ససమావేశానికి హాజరు కావడాన్ని కొందరు సరికాదన్నారని.. దీని వల్ల ఆర్‌ఎస్‌ఎస్‌ సంఫ్‌ు పరివార్‌ భావజాలాన్ని తాను ఆమోదిస్తున్నట్లు అవుతుందని ఆక్షేపించారని అన్నారు. ఈ ఊహాగానాలు, విమర్శలను ఆయన తిప్పికొట్టారు. ఇలాంటి వేదికలో పాల్గొన్నంత మాత్రాన అందులోని వారి వెలవరించే అభిప్రాయాలను సమ్మతిస్తున్నట్లు కాదు అని అన్నారు. కార్యక్రమానికి హాజరైన కార్యకర్తలను ఉద్దేశించి ఆయన మాట్లాడుతూ 'రాష్ట్రీయ సేవా భారతి' సమాజ సేవా కార్యక్రమాలలో చేస్తున్న కృషిని తాను గౌరవిస్తున్నానని అన్నారు. ఈ కారణం చేతనే తాను ఈ సమావేశానికి హాజరైనట్టుగా ప్రేమ్‌జీ వెల్లడించారు. వారివారి దృక్పథాలలో.. ఆలోచన తీరుల్లో సారుప్యత ఉండకపోవచ్చని అయితే చర్చల ద్వారా దానిని సాధించవచ్చని ఆయన అభిప్రాయపడ్డారు. మన దేశం నిజమైన గొప్ప భారతావని కావాలంటే అవినీతి నిర్మూలన, శిశు, మహిళల భద్రత, అనగారిన వర్గాల అభ్యున్నతి, పేదరికంలో ఉన్న వారికి తోడ్పాటు వంటి విషయాలలో చాలా కృషి చేయాల్సి ఉంటుందని ఆయన నొక్కివక్కానించారు. ఈ విషయంలో విద్య ప్రాముఖ్యత ఎనలేనిదని ఆయన అభిప్రాయపడ్డారు. ప్రాథమిక, మాధ్యమిక విద్యను ప్రోత్సహించడంలో ప్రభుత్వం మరింత కీలక భూమిక పోషించాల్సి ఉందని ఆయన అన్నారు. ఈ రంగంలో పబ్లిక్‌ ఇన్వెస్ట్‌మెంట్లను ఆయన సమర్థించారు. అయితే ప్రాథమిక విద్యలో ప్రభుత్వ పాత్రను ప్రైవేటు రంగం పూర్తిగా పోషించలేదని ఆయన అన్నారు. ఈ కార్యక్రమంలో జి.ఎం.రావు మాట్లాడూతు స్వచ్ఛంద సంస్థలు, దాతలు సమాజానికి చోదక శక్తులను అన్నారు. జీఎంఆర్‌ గ్రూపు సంస్థ సైతం రాష్ట్రీయ సేవా భారతి చేస్తున్న కృషిని ప్రశంసించింది.
మీ స్నేహితులకు రికమెండ్ చెయ్యండి